als_Latn dik_Latn sag_Latn
Kryetari i Federatës së Çiklizmit të Kosovës, Avni Nuha, mori pjesë në Kongresin e Federatës Ballkanike të Çiklizmit që u mbajt në Stamboll dhe është zgjedhur në menaxhmentin e këtij asociacionit, të cilën e konsideron një fitore të madhe edhe për shtetin e Kosovës. “Jam zgjedhur në menaxhmentin e Federatës Ballkanike të Çiklizmit. Mendoj se është bërë një punë e madhe me këtë pozitë tani që ka Kosova në çiklizëm. Mendoj se do të jetë edhe shtyllë kryesore për avancimin dhe masivizimin e këtij sporti në vendin tonë. Kosova në mënyrën më diplomatike tash e përfaqëson sportin në arenën botërore jo vetëm në rajon”, thotë Nuha për gazetën kombëtare “Bota sot”.
als_Latn